open-index/open-wikipedia-markdown huggingface dataset:
Walchsee

**Walchsee**, **Woichsee** is a Gmoa im Bezirk Kufstoa in Tiroi, Östarreich.
Sie is vor ållem wiatschåftlich durchn Fremdnvakea gepägt.

## Eadkunde

Woichsee liegg estlich vo Kufstoa im Koasawinke, zwischn de Chiemgaua Alpn undn Zåhmn Koasa.
Do befind si a da gleichnåmige See und d Schwemm, Tirois grests Houchmoar.
Da hechste Berg is de Vordare Kesslschneid mid 2001 m ü.A. owa meistns wead de Pyramidnspitz mid 1997 m ois hechsta Berg gnånt.

### Ortstoala

Woichsee is in 5 Ortstoala eintoald des sand Durchhoizn, Öd, Dorf, Schwoags und Winke.

### Nochborgmoana

Aschau im Chiemgau (D), Ebbs, Kirchdorf in Tirol, Kessn, Rettenschöss, Schwendt

### De Såg vom Woichsee

Es gib fü Variantn vo dea Såg, owa de gängigste is de:
Vor fü, fü Jåhr hods am Plåtz wo ez da Woichsee is an grousn Woid gem. Es wår a bsunana Woid mid fü wertvolle Viecha und seltene Pflånzen. An de gegiban Rander vom Woid hom zwa Bauan gleb. Jeda Baua hod den Woid fe si söwa meng. Zeascht homs no diskutiert doch don hom se se beschimpfn gfong. Da Streit is imma schlimmer und schlimmer won. Eans Tags hom se de zwoa in „eanan“ Woid troffn, und hom sofort wida zum kanifn ugfong. Auf oamoi is da Himme dunke won und es hod zum blitzn und dunan ugfong. Don hods auf amoi an brutaln Duschara gmocht. Don wo wida ois gonz stad. Do wo de zwe midanona kanift hom wo a Qwöin entsprunga. Boid wo da gonze schene Woid weck und stod dessn wor a See do, und de zwa Bauan hod ma nia mea wida gsechn.

## Kultua und Sengswiadigkeitn

De Kulturellen Higlights im Jåhr san sicha de lessign Festln wias Egaschtfest unds Seefest, owa a des wechntliche Konzert vo da BMK Woichsee.
Sehenswüadigkeitn san:

* De Pfarrkiachn zum Hl. Johannes dem Teufer
* De Schwemm 
* Da Woichsee
* De gonzn odan Naturschönheitn rund umdn See
* De guadn tiroia Wiaschtsheisa und de sche mid Freskn vazaidn Bauanheisa so wia da Baxerhof in Durchhoizn oda da Schopfawiasch im Dorf.

## Literatua

* Erich Egg: *Das Tiroler Unterland. Die Bezirke Kufstein, Kitzbühel und Schwaz* (Österreichische Kunstmonographie, Band VI). Salzburg, 1971, Seite 197
* Reinhard Weidl: *Walchsee - Pfarrkirche zum hl. Johannes der Täufer* (Christliche Kunststätten Österreichs, Nr. 205). Salzburg, 1991
* Brigitte Eberharter: *Erinnerungen an Heute. Walchseer Zeitdokument zur Jahrtausendwende*. Ortschronik, 2000 ISBN 3-901444-01-7

## Im Netz
* 
* 
* De Wossaqualitet vom See
Mikrobloggn

**Mikroblogging** oda **Mikrobloggn** is a Bloggn, wo da Nutza kuaze Textinfos vaeffentlicht. De Läng vo de Nochrichtn is moast weniga ois wia 200 Zoachn.

Da bekonntaste Microblogga-Deanst is Twitter. Oba aa auf Facebook und ondan sozialn Netzweakn ko ma inzwischn mikrobloggn; bei Facebook hoassn den Kuazinfos "Statusmejdung".

## Im Netz
* Twitter-Blog
* The Blogging Revolution
World Geodetic System 1984

As **World Geodetic System 1984** (**WGS 84**) is a geodätischs Referenzsystem ois Grundlog fia Positionsogobm af da ganzn Eadn und im eadnohn Universum.

Des System besteht aus: 
* am idealisiadn Referenzellipsoid, wo da Eadobaflech obasst is (fia de geographische Leng und Broadn) 
* am Modej fia de real existiarade Eadfoam, de wo davo obweicht (as Geoid) 
* am Sotz dreidimensionala Koordinatn

## Im Netz
* NIMA – National Imagery and Mapping Agency: Department of Defense World Geodetic System 1984; Technical Report, TR 8350.2, 3rd edition; january 2000
* Get Coordinate, Wikipedia Koordinatn findn und einbaun
Yammer

**Yammer** is a Microblogging-Deanst. Wia bei Twitter hom de Nutza de Meglichkeit, kuaze Textnochrichtn z postn und Metatags z eastejn. Yammer richt si owa ned an Oanzlpeasona sondan an Firmen.

Oana Gruppm konst nua beitretn, wenn de E-Mail-Adress vom sejbn Untanehma is. De Beiträg vo ana Gruppn san nua fia de Mitgliada sichboa. Yammer gibts sei September 2008. In Bayern hod si Yammer oba no ned etablian kena.

Am 25. Juni 2012 is bekannt woan, dass Microsoft Yammer fia 1,2 Milliardn Dollar kaffa wui. De Ibanohm is am 19. Juli 2012 obgschlossn worn.

## Im Netz
*  Hoamseitn vo Yammer

## Beleg
Raiffeisenlandesbank Oberösterreich

De **Raiffeisenlandesbank Oberösterreich AG** (RLB OÖ) is a Bank mit Sitz z Linz. Per End vom Joa 2007 hods 498 Beteiligunga ghoidn, davo 160 Tochtagsejschoftn.

## Gschicht
De Bank is vor mea wia 100 Joa ois Gejdausgleichsstej grindt worn.

1974 is auf *Raiffeisen Zentralkasse* umgnennt worn.

Die *Raiffeisenlandesbank Oberösterreich*is 1988 untam Generaldirektor Ludwig Scharinger entstandn.

## Schau aa
* Raiffeisen

## Im Netz
* Raiffeisenlandesbank Oberösterreich AG
* Raiffeisenbankengruppe OÖ

## Beleg
Reblogging

**Reblogging** oda **Rebloggn** (in Twitter, **retweeting**) is im Microbloggn s Weidavaeffentlichn vo an Beitrog vo am ondan Nutza. De Reblogs san ois soichane markiat. Des Rebloggn is zu am recht wichtign Kennzeichn vo sozialn Netzweakn woan.

Es is sogoa so, dass de Ozoi vo Reblogs in Weat vo oana Nochricht zum Ausdrick bringa. Reblogs wean scho ois a Oat neie Wearung im Netz eingstuft. Wenn deine Tweets weidavaeffentlicht wean, steigt dei Oseng (dei virtuella Reichtum), wenn du ondare Tweets publiziast sinkt dei Oseng.

## Beleg


## Im Netz
*blog.tweetme.com
Althing

**Althing**, isl. **Alþingi**, hoasst ma s Parlament vo Island. Es losst si bis anno 930 zruckvafoign und ist so s *ejtaste no existiarade* Parlament vo da Wejd. As Althing hod oba ned fuatlaffend bstandn, deshoib guit da Tynwald vo da Isle of Man ois de *ejtaste duachgengi existiarade* Voiksvatretung.

As Althing is seit 1991 a Oakammasystem.
 
Thing is in oin skandinavischn Sprochn s Wort fia "Vasammlung", "Zammakumpf" und "Gricht". Do is iba Rechtsstreitigkeidn und Vawoitungsoglegnheidn vahandlt worn.

As oide Althing (930 bis 1262) wor a Vasammlung vo oin frein und voijaarign Monna, wo jeds Joar an zwoa Wocha um de Summasunwend z Þingvellir stottgfundn hod. De Teinahm wor vapflichtad fia olle, wo a Mindestvamegn ghobt hom. Fia Kranke, Oide und fia aloa wiatschoftende Bauan hods a Ausnahm gebm. Ma hod si oba am Althing aa vo jemand andan vatretn lossn kena. Ban oidn Althing is voa oim um Rechtsstreidarein ganga und um de Urteisfindung dazua.

## Im Netz
* Isländisches Parlament (isl., engl., dän.)
* Wahlrecht.de - Island
Netz-Petition

Die **Netz-Petition**, aa **Online-Petition** oda **E-Petition**, englisch **internet petition**, is a Petition, de wo iba a Netzseitn lanciat wead. De Bsuacha vo dera Netzseitn kenna de Petition nacha untastitzn, indems eana E-Mail-Adress oda eanan Nama hintalossa. Wenn nacha gnua "Untaschriftn" gsammet san, wead de Petition moast per E-Mail an an Adressatn weida greicht.

Seit 2005 is in Deitschland a offizieja Netz-Petition beim Deitschn Bundestog megli. Oanzlne Bundeslända san seitdem gfoigt.

## Literatua
* Ulrich Riehm u.&nbsp;a.: *Bürgerbeteiligung durch E-Petitionen. Analysen von Kontinuität und Wandel im Petitionswesen*, Edition Sigma, Berlin, 2009, ISBN 3-8360-8129-6

## Im Netz
* Online-Petitionen an an Deutschen Bundestog
* openpetition.de – Deutsches privates Petitions-Portal fia nedoffizieja Petitiona, inkl. Statistikn
* Petitionen24 - großes deutschsprachiges Petitions-Portal für nichtoffizielle Petitionen
* ''Eine kleine Geschichte der Online-Petition'' – Artikel vo Spiegel Online
* International Teledemocracy Centre
Longwood House

**Longwood House** wor da Exilwohnsitz vom Napoleon Bonaparte wearend seina Vabannung af da Insl St. Helena. Ea hod do vom 10. Dezemba 1815 bis zu seim Dod am 5. Mai 1821 glebt.

Dees Haus liagt im Nordostn vo St. Helena, wo s bsundas windi und feicht is. Dees Klima hod an Napoleon gsundheitli ogriffa. De Britn homs oba, trotz Gsuach (anno 1818 untastitzt vom Governor vo da Insl Sir Hudson Lowe), obglehnt eam in a andas Haus z valegn. Mit seina Befiachtung, dass de Britn eam keapali schwechn woitn, hod a deshoib ned ganz Unrecht ghobt, drei Joa spoda is a gstoarm.

Heit is Longwood House a Museum und da Wohnsitz vom franzesischn Konsul af da Insl.

## Beleg


## Literatua
* Jean-Paul Kauffman, *The Dark Room at Longwood* (2000)

## Im Netz
* Longwood House af www.sthelenatourism.com
* Longwood House af www.lautresaintehelene.com
Napoleon Bonaparte

**Napoleon Bonaparte**, ois Koasa **Napoleon&nbsp;I.** ( oda *Napoléon&nbsp;I<sup>er</sup>*; *&nbsp;15.&nbsp;August 1769 z Ajaccio af Korsika ois *Napoleone Buonaparte*; †&nbsp;5.&nbsp;Mai 1821 z Longwood House af St.&nbsp;Helena im Sidatlantik) wor a franzesischa General, Stootsmo und Koasa.

Wearend da Franzesischn Revolution is da Napoleon in da Armee afgstiegn. Ea woa militearisch recht begobt. Duach Fejdzig in Italien und Egyptn is a ois Offizia populea worn. Des hod a ausgnutzt und hod am 9. Novemba 1799 duach an Stootsstreich de Mocht in Frankreich ibanomma. Vo 1799 bis 1804 wor a Easchta Konsul vo da Franzesischen Republik und nacha bis 1814 Koasa vo de Franzosn. De Stootsform wor oba koa reine Diktatur, es hod aa vui modeane bzw. plebisziteare Elemente gebm.

Duach vaschiadne Reforma, beispuisweis in da Justiz und in da Vawoitung, hod da Napoleon de stootlichn Strukturn vo Frankreich bis heit pregt. Duach sei militearische Genialitet und gschickte Außnpolitik hod a a Zeit lang an groußn Tei von Kontinentaleiropa beheascht. Dees Heilige Remische Reich hod a afglest.

Da katastrophale Ausgang vom Russlandfejdzug anno 1812 hod z guada letzt zan Stuaz vom Napoleon gfiat. Noch ana kuazn Vabannung af da Insl Elba is a fia 100 Dog wieda an de Mocht zruck keman. In da Schlocht ba Waterloo hod aa oba ois valuan und deshoib hod a sei Lebmsend af da Insl St.&nbsp;Helena (im Longwood House) in da Vabannung vabringa miassn.

## Im Netz

* 
* Napoleon-online.de
* 1807 – Großmachtpolitik an da Memel
* EPOCHE NAPOLEON
* S Napoleon Portal
* Napoleonguide.com
* De Napoleon-Stiftung
* De nationale Vaeinigung vo de Napoleon-Museen in Frankreich
* Correspondance militaire de Napoléon Ier. Extraite de la correspondance générale Et publiée (Institut de Stratégie Comparée, Paris)
* 
* Hamburger Ärzteblatt: "Napoleons Todeskrankheit"

## Beleg
Raiffeisen (Begriffsklearung)

**Raiffeisen** steht fia:
* Raiffeisen, a Marknbegriff bzw. Nama vo mehr wia 330.000 Firmen
* Friedrich Wilhelm Raiffeisen (1818–1888), deitscha Voikswirt und Genossenschaftsgrinda
Englischa Gartn (Minga)

Da **Englische Gartn** is a Parkanlage in Minga, der 3,75&nbsp;km² groß is und damit zu de greßtn Parkanlagn aaf da Wöit ghert. Da Nama kummt von de Englischn Landschaftsgärtn, de 'm Friedrich Ludwig von Sckell bei da Gstoitung vom Gelände ois Vorbild dient ham.

Da Englische Gartn in Minga hod zu de easchtn großn kontinentaleiropäischn Parkanlagn zejht, de jeda betretn hod derfa. Ois oane von de weitramigstn innastädtischn Parkanlagn aaf da Wöit wird da Englische Gartn sowoih von de Münchnan wia aa von de Touristn gerne bsuacht.

## Im Netz
* Da Englischa Gartn aaf da Seitn von da Boarischn Schlessa- und Gärtnverwaltung
Rabobank

De **Rabobank** *(Coöperatieve Centrale Raiffeisen-Boerenleenbank B.A.)* is a holländische Bank. Entstandn is s 1972 aus da Fusion vo da *Coöperatieve Centrale Raiffeisen-Bank* und da *Coöperatieve Centrale Boerenleenbank.* Es is a Vabund vo Genossenschaftsbankn. De zentrale Vawoitung is a Tochtagsejschoft und ned de Dochorganisation.

De Rabobank is in Holland de gresste Bank im Privatkundngschäft.

Da Nama **Rabo**bank is a Obkiazung vo **Ra**iffeisen-**Bo**erenleenbank. „Raiffeisen“ geht auf Friedrich Wilhelm Raiffeisen zruck, „Boerenleenbank“ eainnat an de Wurzln ois baialiche Gejdleihgenossnschaft.

## Schau aa
*Raiffeisen

## Im Netz

* www.rabobank.de

## Beleg
Moly

**Moly (μῶλυ)** is a Zauwakraut in da griachischn Mythologie.

In dera Bedeitung kennt s nua da Homer, und zwar in da Odyssee in da Gschicht vom Odysseus saena Affär mit da Zauwarin Kirke. Da beschraebt da Odysseus selm als Erzähla, wia r a des sell Kräutl kriagt had und wia s ausschaugt:

„Grad aso hat a gschpracht, da Hermes, da Dolmetsch, und had ma des Kraetl gebm,/ had s aus der Erd aussagrissn und had ma sae(n Kraft bedaet./ A schwoazze Wuazl had s ghabt und milliwaeß war de Blüah. Moly hoassn s de Gedda, hiat zum Dagrabn / fia de Menschn, de Gedda aber, de kinnan ajsse.“

Davor had eahm da Hermes scho vorratn, wia r a des mit dem Moly anstelln muaß:

„Wohi wieda, Unglücksmensch, gehst auf dem Berg alloa(n, / wo s di ned auskennsd? Daene Gfiahrtn san da [= dir] bei da Kirke / als Säe sauwa im Saustall eingschpiarrt. / Wirkli, das d es auslosst, gehst hi? I sag da, / selm kimmst da nimma zruck, du bleibst, wo de andern san. / Aber mach, i werd di dalösn von dem Load und werd di darettn. Sä! Des Kräutl da, des guate, wenns d hast, dann gehst in Palast vo da Kirke, / des wiaht den Unglückstog ab vo daem Lebn.

Alle werd i dir s sagn, de merderischn Künst von der Kirke: / A Honigwein-Muas werdst kriagn, aber a Gift tuat sie in de Flockn. So aber kann s di ned vazauwan, wael des lasst / des saubere Kräutl ned zua, des wia r i dia gebm werd. Alls vo dem sag i dir: / Sowia de Kirke auf di zukimmt mit dem langa Zauberstab, / dann reiß du des schoaffe Schwert von da Hüft und spring auf d Kirke zua, als mechetsd s umbringa! Si aber wird dir aus Angst anbiatn, dass mit dir schlaft. / Da jezz dann verweiger di ned vor der Geddin ihram Bett, / dass da de Gfiahrtn freigibt und füa di selm sorgt.  Aber lass s schwörn den groußn Schwur vo de selign Gedda, / dass füa di koa(n anders Unglick dasinnt, / dass dia, blouß, ohne Waffn, ned d Ehr nimmt und an Schnaed!“

Natüale habn scho de antikn Philologn und Schueleahra gspekaliad, wos des Moly fiar a rare Pflanzn is. Und natüale habn se s ned aussabracht. Erschtns wae des is di Sprach vo de Gedda, und dera ihra Etymologie kennan mia ned; und zwoatns, wo kammatn mia denn hi, wenn des Zauwakraut oana kenned! Es werd damit a so sae(n, wia in am andern Fall a antika Philolog gschriebn had: Des kann da der dersell sagn, der wia woaß, wöicha Schuasta den ledan Saag gnaht had, in dem da Windgod Aiolos di Windt und Stürm vowahrt.
 
Im Hellenismus habm dann d Natuawissnschoftla des Wort *moly* im glaechn Sinn hergnumma  wia *mólyza (μώλυζα/[[Knofe]])*, ob zu Recht oda z U(nrecht, wea woaß s.

## Beleg


## Schau aa
*Geddabluat Ichór
St. Helena (Insel)

**St. Helena** () is a Insl im Sidatlantik, de wo duach Vulkanaktivitet entstandn is. Mit da Insl *Ascension* und da Inslgruppm *Tristan da Cunha* buid St. Helena s Britische Ibaseegebiet *St. Helena, Ascension und Tristan da Cunha*.

Bekannt is de Insl bis heit vor oim ois Vabannungsort vom Napoleon. Dea is anno 1815 deportiat worn und hod do bis za seim Dod anno 1821 do im Longwood House gwohnt. Anno 1858 is Longwood House vo Frankreich kafft worn und is seitdem da Sitz vom franzesischen Konsul.

## Literatua

* Julia Blackburn: *Des Kaisers letzte Insel. Napoleons auf Sankt Helena.* Aus dem Englischen von Isabella König. dtv, Minga 1998, ISBN 3-423-20080-4. (Rezension)

## Im Netz

* St. Helena 
* St. Helena Virtual Library (englisch)
* Koartn vo St. Helena
* Historische Osichtn
* Flash-Koartn

## Beleg
Viadeo

**Viadeo** is a professionejs sozials Netzweak mit offiziej iba 65 Milliona Mitgliada. Da Sitz vo da Firma is z Paris. Viadeo is ana vo de gresstn vo LinkedIn.

Viadeo is 2004 grindt woan. Um si in Indien und China z etablian, hod de Firma Viadeo 2006 und 2007 de Netzweak *ApnaCircle* und *Tianji* kafft. Viadeo hod ebba 40 Milliona Nutza in 226 Lända.

De moastn Nutza keman aus China, gfoigt vo Frankreich, Brasilien und Mexiko.

## Im Netz
* Hoamseitn vo Viadeo

## Beleg
Elba

**Elba** is a Insl im Middlmeea und gheat zan Toskanischn Archipej in da Region Toskana in Italien (Provinz Livorno). Se is eppa 10 Kilometa vom italienischn Festland entfeant.

Heit lem do 32.000 Menschn (ohne Touristn) in ocht Gmoana: Portoferraio (Haptstod vo da Insl, mit da Insl Montecristo), Campo nell’Elba (mit Pianosa), Capoliveri, Marciana, Marciana Marina, Porto Azzurro, Rio Marina und Rio nell’Elba.

Elba is mit ana Gstodläng vo 147&nbsp;km und ana Flech vo 224&nbsp;km² de drittgresste Insl vo Italien.

## Napoleon af Elba

Elba wor anno 1814 da easchte Vabannungsort vom Napoleon. De Insl is eam ba da Obdankung ois souverens Fiaschtndum ibatrong worn. Da Napoleon is am 4. Aprui af Elba kema und hod do ois Heascha iba 10.000 Eihwohna regiat und glei an Haffa Reforma duachgfiat. Am 26. Feba 1815 is a vo seim Exil gflohn und wieda af Frankreich zruckkeat.

## Galerie


Datei:ElbaKüstenansicht.jpg|Ufaosicht af Elba
Datei:Elba_Portoferraio.jpg|Haptstod Portoferraio
Datei:Elba_Enfola.jpg|Hoibinsl Capo d’Enfola im Noadn
Datei:Elba_Westküste.jpg|S Westufa
Datei:Elba_Marina_di_Campo.jpg|Strand vo Marina di Campo
Datei:MteCapanne.JPG|Blick afn Monte Capanne 
Datei:Porto_Azzurro.jpg|Porto Azzurro mit Raukwoikn
Datei:Elba VillaSanMartino.jpg|De Villa vom Napoleon (San Martino)
Datei:ElbaAnsicht.jpg|Dorfstrass af Elba


## Im Netz

* Klima af Elba
* Info iba Elba
* Webcams af Elba
* Elba in Zoin
Elba (Begriffsklearung)

**Elba** stehd fia:

* Elba, italienische Insl (Toskana)
* Elba (Wein), toskanischer DOCG-Wein

**ELBA** stehd ois Obkiazung  fia:

* Electronic Banking
Listn vo de Genossenschaftsbankn in Deitschland

Des is a Listn vo Genossenschaftsbankn in Deitschland.

Am End vo 2015 hods in Deitschland 1.019&nbsp;Genossenschaftsbankn mid ana addiertn Bilanzsumme vo 817,7&nbsp;Milliarden Euro gebm. Mehr wia 200&nbsp;Genossenschaftsbankn betreibm nebman Bankngschäft aa no a Worngschäft.

## Regionalvabände

## Volks- und Raiffeisenbanken

## Sparda-Banken
siehe auch: Sparda-Bank (Deutschland)

* Sparda-Bank Augsburg eG, Augsburg
* Sparda-Bank Baden-Württemberg eG, Stuttgart
* Sparda-Bank Berlin eG, Berlin
* Sparda-Bank Hamburg eG, Hamburg
* Sparda-Bank Hannover eG, Hannover
* Sparda-Bank Hessen eG, Frankfurt am Main
* Sparda-Bank München eG, München
* Sparda-Bank Münster eG, Münster
* Sparda-Bank Nürnberg eG, Nürnberg
* Sparda-Bank Ostbayern eG, Regensburg
* Sparda-Bank Südwest eG, Mainz
* Sparda-Bank West eG, Düsseldorf

## PSD-Banken

* PSD Bank Berlin-Brandenburg eG, Berlin
* PSD Bank Braunschweig eG, Braunschweig
* PSD Bank Hannover eG, Hannover
* PSD Bank Hessen-Thüringen eG, Eschborn
* PSD Bank Karlsruhe-Neustadt eG, Karlsruhe
* PSD Bank Kiel eG, Kiel
* PSD Bank Koblenz eG, Koblenz
* PSD Bank Köln eG, Köln
* PSD Bank München eG, Augschburg
* PSD Bank Nord eG, Hamburg
* PSD Bank Nürnberg eG, Nürnberg
* PSD Bank Niederbayern-Oberpfalz eG, Regnschburg
* PSD Bank RheinNeckarSaar eG, Stuttgart
* PSD Bank Rhein-Ruhr eG, Düsseldorf
* PSD Bank Westfalen-Lippe eG, Münster (Westf.),

## Vazeichnis vo de vawendetn Obkiazunga
* SKB: Spar- und Kreditbank
* VR: Volks- und Raiffeisenbank
* eG: Eingetragene Genossenschaft

## Schau aa
*Raiffeisen

## Beleg
* BVR-Liste aller Genossenschaftsbanken per 31. Dezember 2010 (PDF-Datei; 145 kB)
* Entwicklung der Volksbanken und Raiffeisenbanken Ende 2010 (PDF-Datei; 54 kB)
* Meldung der Volksbank Stuttgart eG zur Fusion (PDF-Datei; 421,4 kb)

## Im Netz
* www.vr-networld.de mid Suachfunktion (Oanzlbankn)
Geddabluat Ichór

**Ichór (ἰχώρ)** is s Bluad vo de griachischn Gedda. Es kommt in dera Bedaetung in da Literatua ned oft fia, beim Homer ganze zwoa Mae. Sterbm könnan de Gedda ned, vawundt werdn und an Wehdam gschpürn aber scho, so das eahna eara kostbars Bluad ausrinnnt wia da Aphrodite, nachdems zum Gschboaß im Trojanischn Kriag a weng mitgspuit und a Schrammal abkriagt hat, so das s zu ihra Mamma Dione und zum Zeus grennt is und eahna vüatrenzt had wia r  kloans Deandl.

Des Ichór ghead zu de wesentlichn Unterschiede zwischn de Gedda und de Menschn: De Gedda habm aeso a oagns Bluat, außadem tringan s an Nektar und essn d Ambrosia und san daduach unsterbli. Dann habns aa no a Zauwakraut ''Moly'' (μῶλυ), mid dem si baeschbuiswaes da Odysseus immun gmacht had gegn di Zauwarei vo da Kirke, nachdem s eam da Hermes gebm had.

## Beleg


## Schau aa
*Ambrosia
*Nektar
*Moly
Korsika

**Korsika** (Korsisch: *Corsica*, Frz.: *Corse*) is a Insl im Middlmeea, wo za Frankreich gheat. De Insl bsteht zan grossn Tei aus Hochgebiag. Se liagt westli vo Italien und neadli vo da Insl Sardinien. Korsika is de viatgresste Insl im Middlmeea, gressa san nua Sizilien, Sardinien und Zypern.

Korsika hod a Fläch vo 8.680&nbsp;km² und  Einwohna (Stand ). De Haptstod vo da Region is Ajaccio.

## Im Netz

* Collectivité Territoriale de Corse 
* De Uni vo Korsika z Corte
* Korsika
* De Tourismus-Hoamseitn(dt., engl., frz.)
Arbermandl

**Arbermandl** is easchtns a Naturerscheinung und zwoatns a berihmta Text von da Elfie Pertramer zu dem Fuim *Stimmen aus dem Zauberwald* vom Martin Lippl.

## De Naturerscheinung

Wenn s am Groußn Arba gschniebm hod, und des is scho zeite im Winta da Foi, dann hand de Baam und Straicha voi Schnee, und wenn dann da Behmwind ausn Ostn dazuakimmt, dann waht a vo da Seitn hea noamaoi an Schnee drauf. Dann scheint d Sunn und laint oberflächle ois a weng oo, und dann gfreat s wieda und da Raureiff kimmt dazua - und so sehgst dann koane Baam mehr, koane Straicha, sondern eignoatige Figurn und Gstaitn: d Arbermandl. Mit a weng a Fantasi sehgst kloane, grouße, runde, dirre, grode, bugglade ... Und wenns di a weng is des Anschaun voloist, dann mechst des villeicht mein oda fotagrafiarn oder kimmst ins Sinniern, und dann kimmt so ebbs außa wia dea Fuim, von dem nacha jezz d Red sae muaß.

## Da Text vo da Elfie Pertramer

Das s vo vorn oogeht - a Schneestuam hod im Winta 1985 den Kameramann Martin Lippl am Arba festgsetzt, und dea wor vo de Arbermandl so fasziniert, das a, wenn da Schduam zwischnae a weng a Ruah gebm hod, s Fotografian angfangt hod. Wos dadabei aussakemma is, des is da Fuim *Stimmen aus dem Zauberwald*.

Vo dene Böidtl is de Schriftstöiaren und Schauspuieren Elfie Pertramer (1924-2011) angregt worn zum Dichtn. Ihra boarischa Text (in dem des Wort *Arbermandl* ned vüakimmd) is ganz groußortige Lyrik: voe Fantasie, in a hochpoetischn Sproch, hintagrinde, mid an Rytmus, der oan an de Hexn in Orff saen Waehnachtsschböi *Ludus de nato infante mirificus* denga losst. (An da Produktion von dem Schböe fia d Schaeplattn im Joa 1971 is si ja sejwa unta da Reschi vom Orff betaeligt gwen.) Oes Arbermandl begegnan iah ollerhand Sagngstaetdn und Gschpensta und Woejdprofetn, wia (in da Schraebwaes vo da Pertramer) da gschroamaulade Goschnaufreißer, de Bucklade, da Widler, a Muichstraßler aus'm All, da Giraffinger, fälische Hund', zahnede Drud', da Nosad ...

Es ist a Schbäd-, ja a Endzeid-Gedicht. In da zwoatn Hälft triabt es si gänzle eih, da dominian Todesängst und Sterbevisiona. Bis si dann am End de Vorstellunga vom Vagehn und vom Zergehn der eisign Figurn vabindn: „Wenn s Liacht kummt, nachad vagehst. / Nacha zlaffst. Gschwoikopf! / Bist a nix anders wia Liacht! / Schaug, a de Bucklad zerrint, a da Tod, / alles werd Liacht, einfach gar ois."

Bo da Voaschdellung von dem Fuim is de Pertramer zum letztn Moi effntle auftreten. Da Fuim hod middlawei Kultstatus, und wenns d Glick host oda a Programmzeidschrift, dann konnst n im Bayerischen Fernsehen so um d Joa umma, aiso zwischn Waehnochtn und Dreikini, ooschaun. De zoagnd n jeds Joa.

Wenn ma de Pertramer selm no amoi hean mechat: In da Trikont-Produktion *Stimmen Bayerns - Der Tod* liest s ihran Text.

## Fuim
* *Stimmen aus dem Zauberwald. Die Abermandl.* Fuim vom Martin Lippl, 1985. Text vo da Elfie Pertramer. DVD ''Abermandl'' vom BRmitschnitt (Hod in Bayern Kultstatus. Lafft jeds Joar in da Zeit vo de Rauhnächt im BR in da Sendung "Zwischen Spessart und Karwendel".)

## Im Netz
* Fuimtext (Gedicht) vo da Elfie Pertramer.
Päcka

**Päcka** kann zwoaraloa bedaetn:
* 1. Da Vogl, der wia mitm Schnowe schriftdaetsch *pickt*, der *päckt* im Boareschn. Aa mitm Finga kann ma auf ebs hibäcka oder ma päckt mit am  Moasl. 
:A Oustabrauch had aa mit dem Päcka z toa(n: Zwee(n Partna, a jeda hod a Ousta-Oa, stessn s mit da jewaes glaechn Saetn vo de Oa - aeso Gschbitz oda Oosch - zsamm, und wem sae(n Oa ganz blibm is, dem ghört dann des brochane. 
:*Päcka* is also easchtamoe a Verb.
:Im Weanarischn hoaßt des aa *bezahlen*, *koitieren* (bumsen) und *tätowieren*.
*2. Dann gibt s no s Substantiv *da Päcka*, aa *Päckara*. Des is a leichte Beschädigung: a Dejn, a Schartn, (in da Owapfaez hab i ghead:) a Plätzn. Vowunderlichawaes liest ma im Schmeller, de zwao Wörta hättn nix mitananda z toa(n. Da Päcka (duat: *Peckel* oder * Peckl*) als *Gebrechen, Mangel* waar des Glaech oes wia „ital. la pecca, span. peca, portug. pego“. Des kimmd natürlich vom lataenischn *peccare (am Fehla macha, an Schadn anrichtn)*. 
:Jetz bloß amoe fürs Italienische: A Italienische Etymologie vowaest bei *pecca* auf *peccare* und gibt dadavo(n aes Bedeitung o(n, es waar sovöi wia *inciampare* (also 'stolpern*) und *peccare* kaam von am erschlossanen **peccus* und des hoasset so wos wia *fuaßkrank* (*difettoso nel piede*), und in dem Wort waar tatsächli des lateinische *pes/Fuaß* drin.
:Das dadamit unsa boarischa Päcka zsammhänga soe, des kann glaubm, wer mag. I glaub s genauso weng wia übrigens aa da Zehetner. Erschtns wael mi de kompliziate Herlaetung skeptisch mocht, zwoatns wael s füa r an jedn Vovünftign ei(nsichti is, das des anschauliche Verb *pecka* dann ebm zu am *Päcka* füaht, und drittns wael ma neamd erklärn kann, warum dea Päcka bei dera ganzn Schar vo romanische Feminina im Boarischn aufaramoe als Maskulinum auftretn sollt.
:Im Weanarischen moant ma mid an Päcka aa an leichtn Klopfa (Dochschoden, a bissl deppat hoit) und aa an Tätowierer. In da Vakloanarungsfuam (*Päckerl'') ist des daun aa Tatoo.

## Beleg
Hommaschboch

**Hommaschboch** (Hochdeitsch: Hammersbach) is vor 1305 a Dorfschoft in da Grafschoft Werdenfejs gwen. Heit keaz zur Gmoa Groana im obaboarischn Landkroas Garmisch-Partnkircha. In Hommaschboch is es Haus Hommaschboch des ein belibds Hotel fir Urlauba im Landkroas is.

## Eadkund
Hommaschboch ligt an da Doimündung vom sognantn Höindoi, zwischn da Manndl-Wand vo da Waxlstoa-Gruppm, am Kreizeck und s Loisachdoi.
Hommaschboch keat zua Gmoa Groana im Landkroas Garmisch-Partnkircha in Obabayern.

## Gschicht
Hommaschboch is an da Doimündung vom sognantn Höindoi (Hochdeitsch: Höllental) in dem friaga Bargbau betrim worn is. Täglich hom im Höindoi und in´d drüba glengen Knappnheisa uma 250 Leit Bleiarz, Silberarz und Molybden ans Togslicht gfördert (aus dem Grund Höindoi). Vo Hall in Tirol san´d drei Haller Fetta nach Hommaschboch kemma de im Halldoi a Soizbargwerk kab hom. D´s Fammilienwappm vod Haller Fetta is a greane Lilie de im heitign Groanara Wappm z findn is.

## Beleg
Sizilien

**Sizilien** (italienisch und sizilianisch: **Sicilia**, friaa **Trinakria**) is mid 25.832&nbsp;km² de greßte Insl im Middlmeea.  De Haptstod is Palermo.

De Insl hod de Form vo an Dreieck, deshoib hods friaa af griachisch Trinakria ghoassn. Vom italienischn Festland is Sizilien an da engstn Stej vo da Straß vo Messina nua drei Kilometa trennt. Da hechste Beag vo Sizilien is da Ätna (3323 m), da greßte und aktivste Vuikan vo Eiropa. Weidane Vulkane san da Stromboli und da Vulcano, wo af de Liparischn Insln liagn.

## Galerie


Datei:Zingaro Sicilia 2005-09-30-1.jpg|Riserva Naturale dello Zingaro
Datei:Castagno dei Cento Cavalli.jpg|Kastanienbaam vo de hundat Ressa
Datei:Temple of Concordia, Agrigento.jpg|Concordiatempe z Agrigent
Datei:Palermo-San-Giovanni-dei-lebbrosi-bjs2007-01.jpg|Normannakira *San Giovanni dei Lebbrosi* z Palermo
Datei:Arancini 002.jpg|Arancini aus Palermo (a Zwischnmoizeit)
Datei:Cassatasiciliana.jpg|Cassata (Eabe aus da arabischn Kuchl)
Datei:Pupo siciliano-2.jpg|Sizilianische Marionettn


## Im Netz

* Hoamseitn vo Sizilien
* Sizilien fia Touristen 
* Auszug aus da "Italienische Reise“ vom Goethe
* Buida vo Sizilien

## Beleg
Ariane (Raketn)

**Ariane** is a Serie vo eiropäischn Trägaraketn, de im Aftrog vo da ESA vo oam Dochtauntanehmen vom eiropäischn Luft- und Raumfoahtkonzean EADS entwicklt worn is. De Ariane-Raketn startn vom Wejdraumbohhof Kourou in Franzesisch-Guayana, 5° neadlich vom Equator. Da Nam Ariane kummt vo da franzesischn Bezeichnung fia de Fruchtboakeitsgeddin Ariadne aus da griachischn Mythologie. Im Meaz 1980 is de Firma Arianespace grindt worn, de seitdem Finanziarung, Produktion, Vakaff und Start vo de Ariane-Raketn iwanimmt. Eingtima vo dera Firma san vaschiedne eiropäische Raumfoahtuntanehmen.

Da alloanige Haptaftrognehma fia de Serienofeatigung vo da aktuejn Raketn, Ariane 5, is de EADS-Dochta EADS Astrium Space Transportation. Obwoih no haffaweis Leistungssteigarunga fia de Ariane 5 plant wean, laffa inzwischn scho Voabereitunga zum Start vo da Entwicklung vo da Nochfoigeversion Ariane 6.

## Im Netz
* Arianespace
Kirm

A **Kirm** oda **Kiam** is a relativ groußa Koab, mit Drogbanda, so das ma n auf m Bugl drogn ko(n. Untn is de Kirm aso voschtaeft, das ma s abstelln kann, ohne das s umkippt. Saetle is s mit via senkrechte Strebm vosteakt. Si is gflochtn, meistns aus breatane Hoezschpa(n.

Mit soechane Kirma habm s früaras beim Dreschn d Omm, also de Schpelzn und de Grana vom Troid, "abdrogn". Oda es san, bevoa in am jedn Haus zwoa Auto gwen hand, mit da Kirm Warn zum Vohausian ausdrogn worn. In oa(nschichte Oatschaftn is auf de Waes sogoa Broud und sunstige Begga-Woar a(nbotn wordn.

Haetzdogs sehgt ma ned laecht no a Kirm, drum heat ma des Wort aa kaam no. Am ehestn no in so Rednsoatn wia: Haet hat s a widar a Gschau wiar a Kirm voe Taefe.

Im GRIMM is des Wort als *Kürbe* vozaechnet, als *nebenform zu korb*. Und *Kürbe* han i a im Württmbegischen drent scho an etlamoa gheat.

I han ar amoe an Drogkoab gsähgn, dea war aa vierecked, aba de Wändt warn ned rechtecked mid parallele Saetn, sondern san nach untn so trapez-arte a weng zsammglauffa. Der war aus Ruatn gflecht, und ghoaßn habn s den an *Prager Korb*.
Lateinische Phrasn/A

__FORCETOC__

; Abiit ad plures
:„Ea is fuatganga zu den Mehrern.“
; Ab ovo bzw. nec [...] ab ovo
: „Vom Oa a(n" bzw. „und ned vom Oa a(n“
:An dera Stell wird da Homer vom Horaz dafüa globt, das a de Gschicht vom Trojanischn Kriag ned vo ganz vo vorn a(nfangt, also mit da Gebuat vo da Helena aus dem sagnhaftn Oa, sondan „aewael auf den Ausgang vo da Gschicht hi lousstürmt" „und in de Sach glae mittaene“.
:Auf was fiar a Oa da Horaz da a(nspuit, wissma andaetungswaes aus dem Anfang von am sunst valornen Gedicht vo da griachischn Dichtarin Sappho, wo s hoaßt: „Es hoaßt, das d Leda amoe a dunklfoabigs fests Oa gfundn had“. Und aus dem is dann de Helena aussagschloffa, und aso kunnt ma se de ganz Vorgschicht von dem Kriag zsammfantasian. Ned aso da Homer!

## Beleg
Supplì

**Supplì** san mit Kaas gfuite, frittiate Reiskrokettn aus da remischn Kuhe. Se wean ois Vorspeis oda ois Zwischnmoizeit gessn.

Risotto wead mit Oa und a wengal Fleischragu vamischt. Nacha nimmt ma davo an Essleffe voi und gibt an Wiafe Mozzarella draf. Driba kimpt a zwoata Leffe Risotto. Nacha mocht ma do draus a Kugl. De Kugln wean paniat und zletzt frittiat. In da traditionejn remischn Kuhe wead de Fui aus Leba und Koibsrias gmocht.

De Supplì isst ma in da Regl mit de Finga.

Mit de Supplì vawandt san de sizilianischn Arancini.

## Beleg
Gravad Lax

**Gravad Lax** oda **Graved Lachs** (schwedisch *gravad lax*), aa **Gravlax**, is a traditioneje schwedische Speis. Weatli hoassts „Eingrobana Lax“.

Af de Weis ko ma an Lax fia a poa Wocha hoitboa mocha. Da Fiisch wead dazua ausgnumma und mit ana Soiz-Zucka-Gwiaz-Mischung (Beizn) eingriebm. Nacha wead a fia mindastns drei Dog in an Eadloch vabrobm (*gravad*) und Stoana draf glegt. Im Prinzip is dees a Surn.

Da Lax hoit si so lenga, oba ned so lang wia da luftdrickade Stockfiisch.

## Galerie

File:Gravlax1.jpg|Wos ma dazua braucht
File:Gravlax.jpg|Gravad Lax mit Sauce
File:Gravlax on crackers with pepper and lemon.jpg|Gravad Lax af Kneckebrod, garniat mit Kapan, Lemoni und schwoazn Pfeffa.
File:Gravlax med hovmästarsås.jpg|Gravad Lax mit typischa Semfsauce


## Im Netz
* 
*
Wörterbuch der bairischen Mundarten in Österreich

Des **Wörterbuch der bairischen Mundarten in Österreich** (WBÖ) is a großlaundschoftlichs Weatabiachl, in dem wos da boarische Wuatschotz in Österreich dokumentiat wiad.

Des WBÖ is ois wissnschoftlichs Projekt aunglegt und wiad vom Istitut fia Österreichische Dialekt- und Namenlexika vo da Österreichischen Akademie der Wissenschaften gschriem und pflegt. Des WBÖ richt si zwoa in easchta Linie aun Wissnschoftla (Sprochwissenschoftla, Dialektologen, Naumenkundla, Lehnwuatfoascha, Historika, Voikskundla), is owa aa fias braade Publikum interessant.

## Publikationsstaund
* Publikationsaunfaung: 1963
* Baund 1 *(A)* 1970
* Baund 2 *(B/P – Bezirk)* 1976
* Baund 3 *(Pf – C)* 1983
* Baund 4 *(D/T – tętzig)* 1998
* Baund 5 *(deu – Ęzzes)* 2015
* Planta Obschluss: 2028 mit 10 Bändn

## Im Netz
*Wörterbuch der bairischen Mundarten in Österreich
*Datenbank der bairischen Mundarten in Österreich electronically mapped
Arancino

**Arancini** (Meazoi vo *arancino*; italienisch fia „kloane Pommarantschn“) san frittiate und gfuite Reisballal. Dees is a Speis aus da traditionejn sizilianischn Kuchl. Megli, dass dees vom levantinischn *Kibbeh* kimpt.

Zum Reis kimpt portionsweis a weng a Fui dazua; dafia wead fein ghockts Fleisch, Pancetta (Speck), Erbsn, Tomatn und Zwiefen vorhea gschmort. De Ballal wean nacha paniat, frittiat und hoass gessn. Ois Zwischnmoizeit weans aa ohne wos dazua servoat, ois Vorspeis aa mit Tomatnsoss, Schwammal,  Kaas und so weida.

Mit de Arancini vawandt san de remischn Supplì. Dees san mit Kaas gfuite und frittiate Reiskrokettn. De estareichischn Aranzini (Orangeat = kandiate Bittapommarantschn) hom nix mit de Arancini z doa.

## Im Netz
* 
* Great balls of flavor
Woadring

**Woadring** (deitsch: **Waidring**) is a Gemeinde im Bezirk Kitzbichi im Bundeslond Tiroi in Östarreich.

## Geografie

Woadring lieg im Dreiländaegg vo Tiroi, Bayern und Soizburg im Strubtoi (Lofabåch/Haslbåch). Die Ortschoft is entweda vo St. Johann in Tiroi iwa Kirchdorf in Tiroi oda vo Lofa in Soizburg erreichbor. Außadem erstreckt si vo do as Pillaseetoi in Richtung Südn oiche.

Mit die Gemeindn Fiawabrunn, Hochfuiz, St. Jakob im Haus und Nuarach buidt Woadring an Tourismusvabond *Pillaseetoi*.

### Nochborgemeindn

Kessn, Kirchdorf in Tiroi, Lofa, Reit im Winki und Nuarach
Liwanzn

(Dea Artiggl is in da Schbrouch vo Noardostbayern gschribm.)

**Liwanzn** oda **Doalkn** (nordostbair.) oda **Doekn** (middlboarisch) san a assabachana Möhlschbaes aas da böihmisch-oalt-östarreichischn Kuchl. Doalkn moint dou a östarreichischa Doalkn, wal se döi Doalkn nou da Böimeschn Wikipedia, im *Bayrischen Wörterbuch* un im *Nordbairischen Wörterbuch* untaschei(dn u möihara kuglat wöi a Kroapfn oda Dampfnudln san. 

## zon Woart sölwa
S Woart *Doalkn* kummd vo deam böimeschn Woart *vdolky*, wos suavüll wöi *Gröüiwal* hoißt. Aa des Woart *Liwanzn* is böimesch u henkt mid *lít* / -*lévati* 'göüssn' zamma, a 'Gussanatz'.

## da Begrief
Da Doag fia d Liwanzn wird oa(ngröiat aas Möhl, Mülch, Garm, Zugga u an kloin Hia(dl Soalz. Waal s a Heffndoag is, mou ma n a Waal göih(n loua. Wer s haetzogs a weng luxuriösa wüll - und üwa wos machet se döi Haut cuisine haet niat hea - hebt unta dean Doag nu an Oaschnej drunter. Dann doud ma in s Liwanznblech odar in d Doalknpfanna Schmoalz oda Butta oda manchaorts aa r a Schweinfett u beggt döi Dinga dou drin assa. Von-ej houd ma doudazou d Uofaring assaghua(bm u hod s Liwanznblech direkt ins Faja gesetzt. Ma mou döi Liwanzn aaf oalle zwou Saetn schöjn goldbrau(n bachn, lasst s niad aasköhln u serviad s oa(ngschdraht mit a weng Zugga r u Zimmet. Dazou isst ma ra Kompodd, am bestn a weng a saüalichs, wal des ganz Ding ja eh hibsch söüß gratt.

## s Liwanznblech
Dou gi(bt s gußaesana u blechana. Am bestn san natüale di aesan, wal s d Hitz schöj(n hoaldn. Di richtinga ham aaf jedan Foal Votöüfunga - ebm döi Gröüwala - füan Doag. Wenn s Fett hoaß sod is, dann koa ma dean Doag owa r aa in a gwehnlicha Pfanna ae(nggöüssn, waal a ja dann niat zrenna koa(n. Ob setta Liwanznblächa regulär nu in Handl san, woes e niat; owa af a r am schbeziölln Flohmarkt, also in Ostbayern oda drüwan in da Tschechei, findt ma s mit Sichahaed.

## Beleg
Fidel Castro

Da **Fidel Castro** ( audio) (* 13. August 1926 in Birán bei Mayarí, Provinz Oriente; † 25. Novemba 2016 in Havanna) woa a kubanischa Bolidika und kommunistischa Revolutionea. Regiat hod a Kuba vu 1959 bis 2008 ois Regiarungsschef und vu 1976 bis 2008 ois diktatorischa Stootspresident.

Ea wor 1959 da Ofiara vo da eafoigreichn kubanischn Revolution (*Bewegung vom 26. Juli*) gegnan Diktator Batista.

## Redn und Schriftn

* *Die Geschichte wird mich freisprechen.* Rotbuch Verlag, Berlin 2009. ISBN 978-3-86789-061-8
* *Briefe 1953 − 1955.* Offizin Andersen Nexö Leipzig, 1984.
* *Fanal Kuba. Reden und Schriften 1960 – 1962.* Dietz Verlag Berlin 1963.
* *Über Che Guevara.* 1. Auflage: Voltaire Verlag, Berlin 1967.
* *Kampf und Tod Salvador Allendes.* Pahl-Rugenstein, Köln 1974. ISBN 3-7609-0145-X
* *Ausgewählte Reden.* Dietz Verlag Berlin 1976.
* ''Castro: „Wir haben viele Kopfschmerzen“.'' (in: *Der Spiegel*, Nr. 26/1977)
* *Wenn wir überleben wollen. Die ökonomische und soziale Krise der Welt.* Weltkreis-Verlag, Dortmund 1984. ISBN 3-88142-308-7
* *„Die höchste Form der Demokratie ist Kommunismus“. Im Gespräch Tomás Borge und Fidel Castro. Über die Folgen des Zusammenbruchs des Sozialismus in Europa, den Widerspruch zwischen Nord und Süd und wirkliche Volksherrschaft.* (in: *junge Welt*, 5./6. Mai 2012)
* *[https://web.archive.org/web/20121028161753/http://www.fidel-castro.de/Interview-Zaragoza.html „Die USA haben mich zu einem Mythos gemacht“]* (in: *junge Welt*, 26. Juli 2000)
* *Mein Leben.* Rotbuch Verlag, Berlin 2008. ISBN 3-86789-038-2
* *Reflexionen.* Verlag Wiljo Heinen, Berlin 2008. ISBN 978-3-939828-32-7
* *Der strategische Sieg. Erinnerungen an die Revolution.* Verlag Neues Leben, Berlin 2012. ISBN 978-3-355-01800-5
Subpoena

De **Subpoena** (lateinisch: *unta Strof*) is a Foam vo da strofbeweatn Onoadnung im Beweisaufnohmevafoan noch amerikanischn Recht. Konkret is domit de Pflicht zua Beweisauskunft in Woat oda Schrift gmoant. De Subpoena is ned imma mit ana Voalodung vabundn.

Da Begriff kimmt vom Lateinn *sub poena*, des wo "unta Strof" hoasst.

De Subpoena kimmt sowoi im Strofrecht ois aa im Zivuirecht zua Owendung.

## Literatua
* "The Press and Subpoenas: An Overview," by Marlena Telvick and Amy Rubin, PBS Frontline, February 20, 2010.PBS.org

## Beleg
Sexschtn

**Sexschtn** (hdt.: **Sexten**, ital.: *Sesto*) isch a Ort in Siidtiroul in Puschtatol noch Innichn. Im Johr 2013 hots 1912 Sexschta gebn, fa de 95,37 Prozent deitscher Muatersproch sein, also Siidtiroler Dialekt redn. Di Ortschoft fa ligg af 1300 Meta Mereshöhe. Des Ort besteat ausm Hauptort Sexschtn dess nochm Kirchenpatron a St. Veit genonnt wert, und dem uma zwa Kilometer weit wek gelegnen Ortstaal Moos. Ob die fünfziger Johre entschteat zwischn Sexten und Moos do Weiler Woldham.
Soaffa

A **Soaffa** oda **Soaf** (dt.: *Seife*, engl.: *soap*) is a Soiz vo ana Fettsaire.

Im Oidog wead a Sof zan Woschn vom Keapa vawendd (sog. *[[Feinsoaffa]]*). Ois Woschmiddl weans neama gnuzd, wei do uneawinschde Koichsoaffa buidd wean.

Soaffa san gnau gnumma Natrium- oda Kalium-Soiz vo Fettsairen. De Fettsairesoize vo ondan Metoin wean Metoisoaffa gnennd und wean in da Industrie eihgsetzd.

De Feinsoaffa (Toilettnsoaffa) bstenga aus Natriumsoize vo Fettsairen (*[[Keansoaffa]]*).

## Gschicht vo da Soaffa

De easchtn Soaffarezeptuan hod ma scho ba de Sumera gfundn. Es wead owa ognumma, doss do de Soaffa ois Heij- und ned ois Reinigungsmiddl vawendd worn is. Oscheinend hom eascht de Rema de Reinigungswiakung vo da Soaffa entdeckd.

## Heastejung vo da Soaffa

Soaffa wean aus Fettn vo Viechan und Pflanzna gmochd. Dozua wead de Fettn mid ana Laug kochd. Des Vafoahn nennd ma Soaffasiadn. De Fettn wead doduach in Glycerin und Fettsairen (Alkalisoiz) zalegd. Des Alkalisoiz is nocha de Soaffa. Friaha hom de Soaffasiada de Fettn in offanan Kessln kochd, heit wead des in gschlossanan technischn Olong gmochd.

## Soaffa zua Wondbeschichtung

In Marokko is a hochweatige Putz- und Moitechnik mid Soaffa entstondn, de wo Tadelakt hoassd und inzwischn wejdweid bekonnd is. Bei dea Technik wead da Effekt gnutzd, doss Natrium- und Kaliumsoaffa mid Koich wossaunlesliche Koichsoaffa buidn. Dozua wead im Prinzip a Wond zeascht koichd (mid Koichputz oda Koichfoarb vaseng, in Marokko is's a gonz spezieja Koich) und nocha mid ana Soaffa eihgriem. Je noch Soaffa entstengan do sogoa Obaflechn mid Dufteffekt. De natialiche Poimsoaffa, wo in Marokko oft vawendd wead, riachd zan Beispui noch Veichal.

## Soaffaopan

Soaffaopan (engl.: *soap opera*, aa: „soap“) san Endlosserien im Feanseng und Radio vo mindara Qualitet. Da Nam kimmd dohea, wei de Sendunga uaspringli nua gmochd woan san, um Weabung bessa eihblendn z kenna und om Ofong vui Weabung fia Soaffa dobei woa.

## Beleg


## Im Netz
Vega (Raketn)

**Vega** (*Vettore Europeo di Generazione Avanzata*, „fortgschrittne Generation von eina eiropäischn Trägaraketn“) is a vierstufige Trägaraketn fia kloane Satellitn, de im Aaftrag vo da Eiropäischn Wöitraumorganisation (ESA) seit 1998 entwicklt worn is und ihrn Erstflug am 13. Feba 2012 eafoigreich absolviat hod. Sie is de kleanste eiropäische Trägaraketn und soll bis zu 2,5&nbsp;Tonnen in a erdnahe Umlaafbahn bringa.

De Vega-Raketn hebm vom Startplatz *ELV* (Ensemble de Lancement Vega) im eiropäischn Wöitraumbahnhof in Franzesisch-Guayana ab.

## Beleg



## Im Netz
* Eiropäische Wöitraumorganisation - Vega (*englisch*)
Spam

**Spam** san Nochrichtn, de wo vom Empfänga ned gwinscht san. In da Regl weans elektronisch zuagstöd. Des Verb dazua hoasst 'spamma* (engl. 'spamming*), in Obsenda vo da Nochricht nennt ma an *Spamma*.

Uaspringli woa SPAM a Marknnama fia Dosnfleisch (***SP'''iced h'''AM***). Wearend da Lemsmittlrationiarung im Kriag woa as Dosnfleisch SPAM in England praktisch ibaroi und ohne Bschränkung z hom. In an Monthy Python Sketch (*Spam-Sketch*) is des aufgriffa woan, do gibts in an Café auf da Speiskoatn praktisch nua Speisn mit Spam. Dazua wead vo ana Gruppn a Liad gsunga, des wo nua ausn Woat *Spam* bsteht und so jede normale Kommunikation vahindat.

## Im Netz
* Origin of the term "spam" 
* Spiegel.de: Geschichte der ersten Spam E-Mails
* Antispam-Strategien – unerwünschte Mails erkennen und abwehren – BSI-Studie
Botnetz

A **Botnetz** oda **Botnet** is a Gruppm vo Programm-Bots (Software-Bots). De Bots laffa auf vanetztn Rechnan. Alloa in Deitschland hods 2010 470.000 Bots gem, vo dena im Schnitt ebba 2.000 pro Tog aktiv gwen san. Illegale Botnetze wean ohne Wissen vo de Rechnabesitza installiat.

## Owendunga

* Nochlodn und Programmausfiahrung
* Ogriff geng andane Systeme
** Nutzung vo Proxies:
**: Vabindug iwa an Zwischnhost (Zombie). Aus da Sicht vom Ogriffanen kimmt da Ogriff vom Proxy-Host, da Ogreifa bleibt vaboang.
** Vasond vo Spam-Mails, bsundas Phishing-Mails:
**: Es gibt Bots, de wo aufs Vasendn vo Massn-Emails programmiat san. 
** DDoS-Attackn und DRDoS-Attackn:
**: Moast wean do vaschiedane Methodn gnutzt, wia SYN-Flood oda HTTP-Request-Flood. Da Zuirechna wead daduach lahmglegt.
** Klickbetrug
* Botnetz-interne Ogriff
** Zuagriff auf lokal gspeichate Datn duach Einsotz vo ''Schniffla'' (engl. sniffer) und *Passwoat-Grapscha* (engl. password grabber)

Bot-Netz liefan aa de Basis-Struktur fia de konventionelle Netzzkriminalität. Desweng sans a so stoak nochgfrogt.

## Schau aa
* Software-Agent
* Zombie (Internetz)

## Im Netz
* botfrei.de: Das Anti-Botnet-Beratungszentrum – Eine Initiative der deutschen Internetwirtschaft
* Heise.de: Trojaner 2.0 nutzen Web 2.0
* Heise.de: Vint Cerf – Ein Viertel der Internet-PCs ist Mitglied eines Bot-Netzes
* RUS-CERT: Was sind Bots und Botnetze?
* Vortrag über Funktion und Erkennung von Botnetzen
* GRC.COM: The Strange Tale of the Denial of Service Attacks Against GRC.COM (englisch)
* Heise.de: Neue Gefahr durch Bot-Netze mit P2P-Strukturen
* q-vadis.net: The Storm Worm 
* Analyse des inneren Aufbaus eines Botnets (PDF, englisch; 138 kB)
* Peer-to-Peer Botnets: Overview and Case Study; weiterhin Taxonomie der Verwendungsmöglichkeiten (englisch)
* BBC Sendung 'Click' zum Thema Botnet mit Demonstration (englisch)
* Die Top 10 Botnets
 
## Beleg
Bad Fischau-Brunn

**Bad Fischau-Brunn** is a Moaktgemeinde mit 3302 Einwohnan (1. Jänner 2016) im Beziak Weana Neistod-Land in Niedaösterreich.

Fischau liegt im Industrieviadl, und zwoa im Staaföd, rund 50&nbsp;km südlich vo Wean und grenzt im Westn an Weana Neistod. Aufgrund vo da Thermenlinie duachs Weana Beckn gibts do a oids Thermalbod. Fischau liegt am Haung vo de Fischauer Vorberg. Vom Kaiserstaa hod ma a guate Sicht iwan ganzn Urt. Brunn war friaa a eigana Uat, ghert owa jetzt zu Fischau bzw. de Uatschoftn san zaumglegt wuan.

## Sengswiadigkeitn

* Brunna Schloss
* Eisnstaahöön
* Fischaua Schloss
* Kiachn St. Martin

## Literatua

* Rudolf F. Marwan-Schlosser: *Kasernen, Soldaten, Ereignisse: Kasernen und militärische Einrichtungen in Wiener Neustadt, Bad Fischau, Wöllersdorf, Katzelsdorf, Felixdorf-Grossmittel-Blumau*. Weilburg, Wiener Neustadt 1983, ISBN 3-900100-09-8

## Im Netz

 
* Netzseitn vo Fischau
* Netzseitn vom Schloss Fischau
*
Friedrich Wilhelm Raiffeisen

**Friedrich Wilhelm Raiffeisen** (* 30. März 1818 z Hamm (Sieg); † 11. März 1888 z Heddesdorf, heit Neuwied) wor a deitscher Sozialreforma und Kommunalbeamta. Vo eam hod de Raiffeisenorganisation ian Nama. Ea gheat zu de Grinda vo da genossnschoftlichn Bewegung in Deitschland und driba ausse.

Da Raiffeisen wor a ibazeigta evanverlischa Krist. De Energie fir sei soziales Engagement hod a aus seim Glaubm zogn. Dazua hod a gschriebm: „*Wir betonen (…) ausdrücklich die christliche Nächstenliebe, welche in der Gottesliebe und in der Christenpflicht wurzelt, daraus ihre Nahrung zieht und, je mehr geübt, um so kräftiger, um so nachhaltiger wird*.“

Zu seina Zeit worn de Bauan bei Misserntn oft auf Wuchara ogwiesn. Deshoib hod a in "Flammersfelder Hülfsverein zur Unterstützung unbemittelter Landwirte" grindt, bei dem de Bauan Gejd sporn, oba aa zum Kaffa vo Viech und Gerät leihn hom kena.

## Werk
* Friedrich Wilhelm Raiffeisen, Die Darlehnskassen-Vereine als Mittel zur Abhilfe der Noth der ländlichen Bevölkerung, sowie auch der städtischen Handwerker und Arbeiter, Neuwied, 1866

## Im Netz

* 
* Datenbank GenoFinder des Genossenschaftshistorischen Informationszentrums
* Lebenslauf auf raiffeisen.de (PDF, uma 800 KB)
* Deutsches Raiffeisenmuseum
* BR Radio Wissen (Friedrich Wilhelm Raiffeisen und die Idee der Genossenschaften - Material und Audiobeitrag 20 min - 2009)
* Stiftung des Förderkreises der Genossenschaftsmitglieder
Soaffasiada

Da **Soaffasiada** (dt.: **Seifensieder**) is a Handweaka, wo aus Fettn und Soda Soaffa mocha duat. De Technik geht scho af de Sumera zruck und is mit de Kreizzig af Eiropa keman. De easchtn Zimft san im Middleiropa im 14. Joarhundat fia Augschburg, Wean und Ulm belegt.

Mit da industriejn Revolution is dea Beruaf oba fost bedeitungslos worn. Eascht mit da Öko-Bewegung san wieda kloane Soaffasiadarein entstandn, de wo de Soaffa noch de oidn Methodn heastejn.

## Spruch

De oide Rednsoart **"Mia geht a Soaffasiada af"** hoasst sovui wia "Mia geht a gross Liacht af". Dees kimpt dohea, wei de Soaffasiada friaa aa Keazn gmocht hom.

## Im Netz
* 

## Beleg
Gemeinsame Normdatei

De **Gemeinsame Normdatei** oda **Gmoasame Noamdatei** (**GND**) is a Noamdatei, de wo 2012 eihgfiahd worn is. In da GND san de ehmolige Personennamendatei (*PND*), de *Schlagwortnormdatei* (*SWD*), de *Gemeinsame Körperschaftsdatei* (*GKD*) und de Einheitssachtitel-Datei vom *Deitschen Musikarchiv* (*DMA-EST-Datei*) zammgfiahd worn. Se wead vo da *[[Deitsche Nationoibibliothek|Deitschn Nationoibibliothek]]* (*DNB*) midn gsomtn Bibliotheksvabund in Deitschland, im *Östareichischn Bibliotheknvabund* (*obv*) und da *Schweizerischn Nationoibibliothek* (fia Schlogweata) kooperativ gfiahd und hod om 19. Aprui 2012 de bislong trennd gfiahdn Noamdatein obglest.

Seit Juli 2012 stähd de GND unta da frein Lizenz Creative Commons Zero, de wo koa Nutzungsbeschränkung kennd.

In dem Projekt *Virtual International Authority File* (*VIAF*) is de GND iwa a Konkordanzdatei mid ondan nationoin Noamdatein virtuej zu ana intanationoin Noamdatei vabundn.

## Im Netz
* Suche über OGND (Deanst vom *Bibliotheksservice-Zentrum Baden-Württemberg*)
* Suche über DNB-Portal (Deitsche Nationalbibliothek)
* Informationsseitn zua Gmoasaman Normdatei (Deitsche Nationalbibliothek)
* Gemeinsame Normdatei (GND) im BSZ Wiki
* Auswoi vo Datnbankn, Lexika etc., de wo auf da GND basiern. (Bernhard Ebneth, NDB)
* GND-MARC-Format, Version 1.1 (Stand 15. August 2011)
* Linked Data Service vo da Deitschn Nationalbibliothek

## Beleg